Грекъ

Грекъ, кӕнӕ Греци (гр. Ελλάδα [ɛˈlaða]), официалон ном у Грекъаг Республикæ (гр. Ελληνική Δημοκρατία [eliniˈkʲi ðimokraˈtia]) у Европæйы паддзахад, Европæйы Цæдис æмæ НАТО-йы уæнг. Гречъы фæзуат ахсы Балканы æрдæгсакъадахы хуссайраг хай æмæ 2 мин сакъадахы, æмæ æдæппæтæй у 131 940 км² (дунейы 94-æм). Цæрынц дзы 10 964 020 (2003-æм азы; уымæй у дунейы 70-æм). Административон æгъдауæй дихгонд у 13 зылдыл (хуыйнынц периферитæ), периферитæ та дихгонд сты лыстæгдæр иуæгтыл — 51 префектурæйыл. Грекъ йæ хæдбардзинады бон бæрæг кæны 6 апрелы. Хæдбар паддзахад сси 1821-æм азы, Османты империйæ йæхи ссæрибар кæнгæйæ. Нырыккон Бердзен у дунейы ахсджиагдæр туристон бæстæтæй иу. Бердзен экспорт кæны хъæууон хæдзарады продукци. Гречъы компанитæм ис дунейы базарадон наутæй сæ фылдæр хай. Истори Рагон Грекъ Рагон Грекъ нымад у ныгуылæн цивилизацийы авдæныл. Нæ эрæйы агъоммæ III миназонмæ ’ввахс Криты сакъадахы фæзындис размæцыд минойаг цивилизаци, фæстæмæ сæ культурæ фæхæлиу ис материкыл. Фæстæдæр райдыдта критаг-микенаг (æндæр ныхасæй эгейаг) цивилизацийы дуг. Фæзындысты грекъаг полистæ; Стыр Грекъ, Къаннæг Ази æмæ Цæгат Сау денджызы былыл антикон колонитæ дæр. Полистæ Афинæтæ æмæ Спартæ фæуæлахиз сты Персийыл, фæлæ сæ уый фæстæ Фивтæ ныппырх кодтой. Фиппаинæгтæ